Ericu950/Stoicheia-meter-silver huggingface dataset:
ἐπεὶ δὲ ταῖς Ἀφεταῖς τοῦ βαρβαρικοῦ στόλου προσμίξαντος ἐκπλαγεὶς ὁ Εὐρυβιάδης τῶν κατὰ στόμα νεῶν τὸ πλῆθος , ἄλλας δὲ πυνθανόμενος διακοσίας ὑπὲρ Σκιάθου περιπλεῖν , ἐβούλετο τὴν ταχίστην εἴσω τῆς Ἑλλάδος κομισθεὶς ἅψασθαι Πελοποννήσου καὶ τὸν πεζὸν στρατὸν ταῖς ναυσὶ προσπεριβαλέσθαι , παντάπασιν ἀπρόσμαχον ἡγούμενος τὴν κατὰ θάλατταν ἀλκὴν βασιλέως , δείσαντες οἱ Εὐβοεῖς , μὴ σφᾶς οἱ Ἕλληνες πρόωνται , κρύφα τῷ Θεμιστοκλεῖ διελέγοντο , Πελάγοντα μετὰ χρημάτων πολλῶν πέμψαντες .
ἃ λαβὼν ἐκεῖνος , ὡς Ἡρόδοτος ἱστόρηκε , τοῖς περὶ τὸν Εὐρυβιάδην ἔδωκεν .
ἐναντιουμένου δ αὐτῷ μάλιστα τῶν πολιτῶν Ἀρχιτέλους , ὃς ἦν μὲν ἐπὶ τῆς ἱερᾶς νεὼς τριήραρχος , οὐκ ἔχων δὲ χρήματα τοῖς ναύταις χορηγεῖν ἔσπευδεν ἀποπλεῦσαι , παρώξυνεν ἔτι μᾶλλον ὁ Θεμιστοκλῆς τοὺς τριηρίτας ἐπ αὐτόν , ὥστε τὸ δεῖπνον ἁρπάσαι συνδραμόντας .
τοῦ δ Ἀρχιτέλους ἀθυμοῦντος ἐπὶ τούτῳ καὶ βαρέως φέροντος , εἰσέπεμψεν ὁ Θεμιστοκλῆς πρὸς αὐτὸν ἐν κίστῃ δεῖπνον ἄρτων καὶ κρεῶν , ὑποθεὶς κάτω τάλαντον ἀργυρίου καὶ κελεύσας αὐτόν τε δειπνεῖν ἐν τῷ παρόντι καὶ μεθ ἡμέραν ἐπιμεληθῆναι τῶν τριηριτῶν ·
εἰ δὲ μή , καταβοήσειν αὐτοῦ πρὸς τοὺς παρόντας ὡς ἔχοντος ἀργύριον παρὰ τῶν πολεμίων 0 1 .
ταῦτα μὲν οὖν Φανίας ὁ Λέσβιος εἴρηκεν .
αἱ δὲ γενόμεναι τότε πρὸς τὰς τῶν βαρβάρων ναῦς περὶ τὰ στενὰ μάχαι κρίσιν μὲν εἰς τὰ ὅλα μεγάλην οὐκ ἐποίησαν , τῇ δὲ πείρᾳ μέγιστα τοὺς Ἕλληνας ὤνησαν , ὑπὸ τῶν ἔργων παρὰ τοὺς κινδύνους διδαχθέντας , ὡς οὔ τε πλήθη νεῶν οὔ τε κόσμοι καὶ λαμπρότητες ἐπισήμων οὔ τε κραυγαὶ κομπώδεις ἢ βάρβαροι παιᾶνες ἔχουσι τι δεινὸν ἀνδράσιν ἐπισταμένοις εἰς χεῖρας ἰέναι καὶ μάχεσθαι τολμῶσιν , ἀλλὰ δεῖ τῶν τοιούτων καταφρονοῦντας ἐπ αὐτὰ τὰ σώματα φέρεσθαι καὶ πρὸς ἐκεῖνα διαγωνίζεσθαι συμπλακέντας .
ὃ δὴ καὶ Πίνδαρος οὐ κακῶς ἔοικε συνιδὼν ἐπὶ τῆς ἐν Ἀρτεμισίῳ μάχης εἰπεῖν ·
ὅθι παῖδες Ἀθαναίων ἐβάλοντο φαεννὰν κρηπῖδ ἐλευθερίας ·
ἀρχὴ γὰρ ὄντως τοῦ νικᾶν τὸ θαρρεῖν 0 .
ἔστι δὲ τῆς Εὐβοίας τὸ Ἀρτεμίσιον ὑπὲρ τὴν Ἑστίαιαν αἰγιαλὸς εἰς βορέαν ἀναπεπταμένος , ἀντιτείνει δ αὐτῷ μάλιστα τῆς ὑπὸ Φιλοκτήτῃ γενομένης χώρας Ὀλιζών .
ἔχει δὲ ναὸν οὐ μέγαν Ἀρτέμιδος ἐπίκλησιν Προσηῴας , καὶ δένδρα περὶ αὐτῷ πέφυκε καὶ στῆλαι κύκλῳ λίθου λευκοῦ πεπήγασιν ·
ὁ δὲ λίθος τῇ χειρὶ τριβόμενος καὶ χρόαν καὶ ὀσμὴν κροκίζουσαν ἀναδίδωσιν .
ἐν μιᾷ δὲ τῶν στηλῶν ἐλεγεῖον ἦν τόδε γεγραμμένον ·
παντοδαπῶν ἀνδρῶν γενεὰς Ἀσίας ἀπὸ χώρας παῖδες Ἀθηναίων τῷδέ ποτ ἐν πελάγει ναυμαχίῃ δαμάσαντες , ἐπεὶ στρατὸς ὤλετο Μήδων , σήματα ταῦτ ἔθεσαν παρθένῳ Ἀρτέμιδι .
δείκνυται δὲ τῆς ἀκτῆς τόπος ἐν πολλῇ τῇ πέριξ θινὶ κόνιν τεφρώδη καὶ μέλαιναν ἐκ βάθους ἀναδιδούς , ὥσπερ πυρίκαυστον , ἐν ᾧ τὰ ναυάγια καὶ νεκροὺς καῦσαι δοκοῦσι .
τῶν μέντοι περὶ Θερμοπύλας εἰς τὸ Ἀρτεμίσιον ἀπαγγελλόντων πυθόμενοι Λεωνίδαν τε κεῖσθαι καὶ κρατεῖν Ξέρξην τῶν κατὰ γῆν παρόδων , εἴσω τῆς Ἑλλάδος ἀνεκομίζοντο , τῶν Ἀθηναίων ἐπὶ πᾶσι τεταγμένων δι ἀρετὴν καὶ μέγα τοῖς πεπραγμένοις φρονούντων .
παραπλέων δὲ τὴν χώραν ὁ Θεμιστοκλῆς , ᾗπερ κατάρσεις ἀναγκαίας καὶ καταφυγὰς ἑώρα τοῖς πολεμίοις , ἐνεχάραττε κατὰ τῶν λίθων ἐπιφανῆ γράμματα , τοὺς μὲν εὑρίσκων ἀπὸ τύχης , τοὺς δ αὐτὸς ἱστὰς περὶ τὰ ναύλοχα καὶ τὰς ὑδρείας , ἐπισκήπτων Ἴωσι διὰ τῶν γραμμάτων , εἰ μὲν οἷόν τε , μετατάξασθαι πρὸς αὐτοὺς πατέρας ὄντας καὶ προκινδυνεύοντας ὑπὲρ τῆς ἐκείνων ἐλευθερίας , εἰ δὲ μή , κακοῦν τὸ βαρβαρικὸν ἐν ταῖς μάχαις καὶ συνταράττειν 0 1 2 .
ταῦτα δ ἤλπιζεν ἢ μεταστήσειν τοὺς Ἴωνας ἢ ταράξειν ὑποπτοτέρους τοῖς βαρβάροις γενομένους .
ξέρξου δὲ διὰ τῆς Δωρίδος ἄνωθεν ἐμβαλόντος εἰς τὴν Φωκίδα καὶ τὰ τῶν Φωκέων ἄστη πυρπολοῦντος οὐ προσήμυναν οἱ Ἕλληνες , καίπερ τῶν Ἀθηναίων δεομένων εἰς τὴν Βοιωτίαν ἀπαντῆσαι πρὸ τῆς Ἀττικῆς , ὥσπερ αὐτοὶ κατὰ θάλατταν ἐπ Ἀρτεμίσιον ἐβοήθησαν .
μηδενὸς δ ὑπακούοντος αὐτοῖς , ἀλλὰ τῆς Πελοποννήσου περιεχομένων καὶ πᾶσαν ἐντὸς Ἰσθμοῦ τὴν δύναμιν ὡρμημένων συνάγειν , καὶ διατειχιζόντων τὸν Ἰσθμὸν εἰς θάλατταν ἐκ θαλάττης , ἅμα μὲν ὀργὴ τῆς προδοσίας εἶχε τοὺς Ἀθηναίους , ἅμα δὲ δυσθυμία καὶ κατήφεια μεμονωμένους 0 .
μάχεσθαι μὲν γὰρ οὐ διενοοῦντο μυριάσι στρατοῦ τοσαύταις ·
ὃ δ ἦν μόνον ἀναγκαῖον ἐν τῷ παρόντι , τὴν πόλιν ἀφέντας ἐμφῦναι ταῖς ναυσίν , οἱ πολλοὶ χαλεπῶς ἤκουον , ὡς μή τε νίκης δεόμενοι μή τε σωτηρίαν ἐπιστάμενοι θεῶν τε ἱερὰ καὶ πατέρων ἠρία προϊεμένων .
ἔνθα δὴ Θεμιστοκλῆς ἀπορῶν τοῖς ἀνθρωπίνοις λογισμοῖς προσάγεσθαι τὸ πλῆθος , ὥσπερ ἐν τραγῳδίᾳ μηχανὴν ἄρας , σημεῖα δαιμόνια καὶ χρησμοὺς ἐπῆγεν αὐτοῖς 0 ·
σημεῖον μὲν λαμβάνων τὸ τοῦ δράκοντος , ὃς ἀφανὴς ἐκείναις ταῖς ἡμέραις ἐκ τοῦ σηκοῦ δοκεῖ γενέσθαι 0 ·
καὶ τὰς καθ ἡμέραν αὐτῷ προτιθεμένας ἀπαρχὰς εὑρίσκοντες ἀψαύστους οἱ ἱερεῖς , ἐξήγγελλον εἰς τοὺς πολλούς , τοῦ Θεμιστοκλέους λόγον διδόντος , ὡς ἀπολέλοιπε τὴν πόλιν ἡ θεὸς ὑφηγουμένη πρὸς τὴν θάλατταν αὐτοῖς .
τῷ δὲ χρησμῷ πάλιν ἐδημαγώγει , λέγων μηδὲν ἄλλο δηλοῦσθαι ξύλινον τεῖχος ἢ τὰς ναῦς 0 ·
διὸ καὶ τὴν Σαλαμῖνα θείαν , οὐχὶ δεινὴν οὐ δὲ σχετλίαν καλεῖν τὸν θεόν , ὡς εὐτυχήματος μεγάλου τοῖς Ἕλλησιν ἐπώνυμον ἐσομένην 0 .
κρατήσας δὲ τῇ γνώμῃ ψήφισμα γράφει , τὴν μὲν πόλιν παρακαταθέσθαι τῇ Ἀθηνᾷ τῇ Ἀθηνάων μεδεούσῃ , τοὺς δ ἐν ἡλικίᾳ πάντας ἐμβαίνειν εἰς τὰς τριήρεις , παῖδας δὲ καὶ γυναῖκας καὶ ἀνδράποδα σώζειν ἕκαστον ὡς δυνατόν 0 .
κυρωθέντος δὲ τοῦ ψηφίσματος οἱ πλεῖστοι τῶν Ἀθηναίων ὑπεξέθεντο γενεὰς καὶ γυναῖκας εἰς Τροιζῆνα , φιλοτίμως πάνυ τῶν Τροιζηνίων ὑποδεχομένων ·
καὶ γὰρ τρέφειν ἐψηφίσαντο δημοσίᾳ , δύο ὀβολοὺς ἑκάστῳ διδόντες , καὶ τῆς ὀπώρας λαμβάνειν τοὺς παῖδας ἐξεῖναι πανταχόθεν , ἔτι δ ὑπὲρ αὐτῶν διδασκάλοις τελεῖν μισθούς .
τὸ δὲ ψήφισμα Νικαγόρας ἔγραψεν .
οὐκ ὄντων δὲ δημοσίων χρημάτων τοῖς Ἀθηναίοις , Ἀριστοτέλης μέν φησι τὴν ἐξ Ἀρείου πάγου βουλὴν πορίσασαν ὀκτὼ δραχμὰς ἑκάστῳ τῶν στρατευομένων αἰτιωτάτην γενέσθαι τοῦ πληρωθῆναι τὰς τριήρεις , Κλείδημος δὲ καὶ τοῦτο τοῦ Θεμιστοκλέους ποιεῖται στρατήγημα .
καταβαινόντων γὰρ εἰς Πειραιᾶ τῶν Ἀθηναίων , φησὶν ἀπολέσθαι τὸ Γοργόνειον ἀπὸ τῆς θεοῦ τοῦ ἀγάλματος ·
τὸν οὖν Θεμιστοκλέα προσποιούμενον ζητεῖν καὶ διερευνώμενον ἅπαντα χρημάτων ἀνευρίσκειν πλῆθος ἐν ταῖς ἀποσκευαῖς ἀποκεκρυμμένον , ὧν εἰς μέσον κομισθέντων εὐπορῆσαι τοὺς ἐμβαίνοντας εἰς τὰς ναῦς ἐφοδίων 0 .
ἐκπλεούσης δὲ τῆς πόλεως τοῖς μὲν οἶκτον τὸ θέαμα , τοῖς δὲ θαῦμα τῆς τόλμης παρεῖχε , γενεὰς μὲν ἄλλῃ προπεμπόντων , αὐτῶν δ ἀκάμπτων πρὸς οἰμωγὰς καὶ δάκρυα γονέων καὶ περιβολὰς διαπερώντων εἰς τὴν νῆσον .
καίτοι πολλοὶ μὲν διὰ γῆρας ὑπολειπόμενοι τῶν πολιτῶν ἔλεον εἶχον ·
ἦν δέ τις καὶ ἀπὸ τῶν ἡμέρων καὶ συντρόφων ζῴων ἐπικλῶσα γλυκυθυμία , μετ ὠρυγῆς καὶ πόθου συμπαραθεόντων ἐμβαίνουσι τοῖς ἑαυτῶν τροφεῦσιν .
ἐν οἷς ἱστορεῖται κύων Ξανθίππου τοῦ Περικλέους πατρὸς οὐκ ἀνασχόμενος τὴν ἀπ αὐτοῦ μόνωσιν ἐναλέσθαι τῇ θαλάττῃ καὶ τῇ τριήρει παρανηχόμενος ἐκπεσεῖν εἰς τὴν Σαλαμῖνα καὶ λιποθυμήσας ἀποθανεῖν εὐθύς ·
οὗ καὶ τὸ δεικνύμενον ἄχρι νῦν καὶ καλούμενον Κυνὸς σῆμα τάφον εἶναι λέγουσι .
ταῦτά τε δὴ μεγάλα τοῦ Θεμιστοκλέους , καὶ τοὺς πολίτας αἰσθόμενος ποθοῦντας Ἀριστείδην καὶ δεδιότας , μὴ δι ὀργὴν τῷ βαρβάρῳ προσθεὶς ἑαυτὸν ἀνατρέψῃ τὰ πράγματα τῆς Ἑλλάδος  ἐξωστράκιστο γὰρ πρὸ τοῦ πολέμου καταστασιασθεὶς ὑπὸ Θεμιστοκλέους  , γράφει ψήφισμα , τοῖς ἐπὶ χρόνῳ μεθεστῶσιν ἐξεῖναι κατελθοῦσι πράττειν καὶ λέγειν τὰ βέλτιστα τῇ Ἑλλάδι μετὰ τῶν ἄλλων πολιτῶν .
Εὐρυβιάδου δὲ τὴν μὲν ἡγεμονίαν τῶν νεῶν ἔχοντος διὰ τὸ τῆς Σπάρτης ἀξίωμα , μαλακοῦ δὲ περὶ τὸν κίνδυνον ὄντος , αἴρειν δὲ βουλομένου καὶ πλεῖν ἐπὶ τὸν Ἰσθμόν , ὅπου καὶ τὸ πεζὸν ἤθροιστο τῶν Πελοποννησίων , ὁ Θεμιστοκλῆς ἀντέλεγεν ·
ὅτε καὶ τὰ μνημονευόμενα λεχθῆναί φασι .
τοῦ γὰρ Εὐρυβιάδου πρὸς αὐτὸν εἰπόντος ·
ὦ Θεμιστόκλεις , ἐν τοῖς ἀγῶσι τοὺς προεξανισταμένους ῥαπίζουσι , ναὶ , εἶπεν ὁ Θεμιστοκλῆς , ἀλλὰ τοὺς ἀπολειφθέντας οὐ στεφανοῦσιν .
ἐπαραμένου δὲ τὴν βακτηρίαν ὡς πατάξοντος , ὁ Θεμιστοκλῆς ἔφη ·
πάταξον μέν , ἄκουσον δέ .
θαυμάσαντος δὲ τὴν πρᾳότητα τοῦ Εὐρυβιάδου καὶ λέγειν κελεύσαντος , ὁ μὲν Θεμιστοκλῆς ἀνῆγεν αὐτὸν ἐπὶ τὸν λόγον .
εἰπόντος δέ τινος , ὡς ἀνὴρ ἄπολις οὐκ ὀρθῶς διδάσκει τοὺς ἔχοντας ἐγκαταλιπεῖν καὶ προέσθαι τὰς πατρίδας , ὁ Θεμιστοκλῆς ἐπιστρέψας τὸν λόγον 0 ·
ἡμεῖς τοι , εἶπεν , ὦ μοχθηρέ , τὰς μὲν οἰκίας καὶ τὰ τείχη καταλελοίπαμεν , οὐκ ἀξιοῦντες ἀψύχων ἕνεκα δουλεύειν , πόλις δ ἡμῖν ἔστι μεγίστη τῶν Ἑλληνίδων , αἱ διακόσιαι τριήρεις , αἳ νῦν μὲν ὑμῖν παρεστᾶσι βοηθοὶ σώζεσθαι δι αὐτῶν βουλομένοις , εἰ δ ἄπιτε δεύτερον ἡμᾶς προδόντες , αὐτίκα πεύσεταί τις Ἑλλήνων Ἀθηναίους καὶ πόλιν ἐλευθέραν καὶ χώραν οὐ χείρονα κεκτημένους ἧς ἀπέβαλον .
ταῦτα τοῦ Θεμιστοκλέους εἰπόντος ἔννοια καὶ δέος ἔσχε τὸν Εὐρυβιάδην τῶν Ἀθηναίων , μὴ σφᾶς ἀπολείποντες οἴχονται .
τοῦ δ Ἐρετριέως πειρωμένου τι λέγειν πρὸς αὐτόν , ἦ γάρ , ἔφη , καὶ ὑμῖν περὶ πολέμου τίς ἐστι λόγος , οἳ καθάπερ αἱ τευθίδες μάχαιραν μὲν ἔχετε , καρδίαν δὲ οὐκ ἔχετε 0 ;
λέγεται δ ὑπό τινων τὸν μὲν Θεμιστοκλέα περὶ τούτων ἀπὸ τοῦ καταστρώματος ἄνωθεν τῆς νεὼς διαλέγεσθαι , γλαῦκα δ ὀφθῆναι διαπετομένην ἀπὸ δεξιᾶς τῶν νεῶν καὶ τοῖς καρχησίοις ἐπικαθίζουσαν ·
διὸ δὴ καὶ μάλιστα προσέθεντο τῇ γνώμῃ καὶ παρεσκευάζοντο ναυμαχήσοντες .
ἀλλ ἐπεὶ τῶν πολεμίων ὅ τε στόλος τῇ Ἀττικῇ κατὰ τὸ Φαληρικὸν προσφερόμενος τοὺς πέριξ ἀπέκρυψεν αἰγιαλούς , αὐτός τε βασιλεὺς μετὰ τοῦ πεζοῦ στρατοῦ καταβὰς ἐπὶ τὴν θάλατταν ἅθρους ὤφθη , τῶν δὲ δυνάμεων ὁμοῦ γενομένων , ἐξερρύησαν οἱ τοῦ Θεμιστοκλέους λόγοι τῶν Ἑλλήνων καὶ πάλιν ἐπάπταινον οἱ Πελοποννήσιοι πρὸς τὸν Ἰσθμόν , εἴ τις ἄλλο τι λέγοι χαλεπαίνοντες , ἐδόκει δὲ τῆς νυκτὸς ἀποχωρεῖν καὶ παρηγγέλλετο πλοῦς τοῖς κυβερνήταις , ἔνθα δὴ βαρέως φέρων ὁ Θεμιστοκλῆς , εἰ τὴν ἀπὸ τοῦ τόπου καὶ τῶν στενῶν προέμενοι βοήθειαν οἱ Ἕλληνες διαλυθήσονται κατὰ πόλεις , ἐβουλεύετο καὶ συνετίθει τὴν περὶ τὸν Σίκιννον πραγματείαν .
ἦν δὲ τῷ μὲν γένει Πέρσης ὁ Σίκιννος , αἰχμάλωτος , εὔνους δὲ τῷ Θεμιστοκλεῖ καὶ τῶν τέκνων αὐτοῦ παιδαγωγός .
ὃν ἐκπέμπει πρὸς τὸν Ξέρξην κρύφα , κελεύσας λέγειν , ὅτι Θεμιστοκλῆς ὁ τῶν Ἀθηναίων στρατηγὸς αἱρούμενος τὰ βασιλέως ἐξαγγέλλει πρῶτος αὐτῷ τοὺς Ἕλληνας ἀποδιδράσκοντας , καὶ διακελεύεται μὴ παρεῖναι φυγεῖν αὐτοῖς , ἀλλ ἐν ᾧ ταράττονται τῶν πεζῶν χωρὶς ὄντες ἐπιθέσθαι καὶ διαφθεῖραι τὴν ναυτικὴν δύναμιν .
ταῦτα δ ὁ Ξέρξης ὡς ἀπ εὐνοίας λελεγμένα δεξάμενος ἥσθη , καὶ τέλος εὐθὺς ἐξέφερε πρὸς τοὺς ἡγεμόνας τῶν νεῶν , τὰς μὲν ἄλλας πληροῦν καθ ἡσυχίαν , διακοσίαις δ ἀναχθέντας ἤδη περιβαλέσθαι τὸν πόρον ἐν κύκλῳ πάντα καὶ διαζῶσαι τὰς νήσους , ὅπως ἐκφύγοι μηδεὶς τῶν πολεμίων .
τούτων δὲ πραττομένων Ἀριστείδης ὁ Λυσιμάχου πρῶτος αἰσθόμενος ἧκεν ἐπὶ τὴν σκηνὴν τοῦ Θεμιστοκλέους , οὐκ ὢν φίλος , ἀλλὰ καὶ δι ἐκεῖνον ἐξωστρακισμένος , ὥσπερ εἴρηται ·
προελθόντι δὲ τῷ Θεμιστοκλεῖ φράζει τὴν κύκλωσιν .
ὁ δὲ τήν τε ἄλλην καλοκαγαθίαν τοῦ ἀνδρὸς εἰδὼς καὶ τῆς τότε παρουσίας ἀγάμενος λέγει τὰ περὶ τὸν Σίκιννον αὐτῷ καὶ παρεκάλει τῶν Ἑλλήνων συνεπιλαμβάνεσθαι καὶ συμπροθυμεῖσθαι πίστιν ἔχοντα μᾶλλον , ὅπως ἐν τοῖς στενοῖς ναυμαχήσωσιν .
ὁ μὲν οὖν Ἀριστείδης ἐπαινέσας τὸν Θεμιστοκλέα τοὺς ἄλλους ἐπῄει στρατηγοὺς καὶ τριηράρχους ἐπὶ τὴν μάχην παροξύνων .
ἔτι δ ὅμως ἀπιστούντων ἐφάνη Τηνία τριήρης αὐτόμολος , ἧς ἐναυάρχει Παναίτιος , ἀπαγγέλλουσα τὴν κύκλωσιν , ὥστε καὶ θυμῷ τοὺς Ἕλληνας ὁρμῆσαι μετὰ τῆς ἀνάγκης πρὸς τὸν κίνδυνον .
ἅμα δ ἡμέρᾳ Ξέρξης μὲν ἄνω καθῆστο τὸν στόλον ἐποπτεύων καὶ τὴν παράταξιν , ὡς μὲν Φανόδημός φησιν , ὑπὲρ τὸ Ἡράκλειον , ᾗ βραχεῖ πόρῳ διείργεται τῆς Ἀττικῆς ἡ νῆσος , ὡς δ Ἀκεστόδωρος , ἐν μεθορίῳ τῆς Μεγαρίδος ὑπὲρ τῶν καλουμένων Κεράτων , χρυσοῦν δίφρον θέμενος καὶ γραμματεῖς πολλοὺς παραστησάμενος , ὧν ἔργον ἦν ἀπογράφεσθαι τὰ κατὰ τὴν μάχην πραττόμενα 0 1 .
θεμιστοκλεῖ δὲ παρὰ τὴν ναυαρχίδα τριήρη σφαγιαζομένῳ τρεῖς προσήχθησαν αἰχμάλωτοι , κάλλιστοι μὲν ἰδέσθαι τὴν ὄψιν , ἐσθῆσι δὲ καὶ χρυσῷ κεκοσμημένοι διαπρεπῶς .
ἐλέγοντο δὲ Σανδαύκης παῖδες εἶναι τῆς βασιλέως ἀδελφῆς καὶ Ἀρταΰκτου .
τούτους ἰδὼν Εὐφραντίδης ὁ μάντις , ὡς ἅμα μὲν ἀνέλαμψεν ἐκ τῶν ἱερῶν μέγα καὶ περιφανὲς πῦρ , ἅμα δὲ πταρμὸς ἐκ δεξιῶν ἐσήμηνε , τὸν Θεμιστοκλέα δεξιωσάμενος ἐκέλευσε τῶν νεανίσκων κατάρξασθαι καὶ καθιερεῦσαι πάντας ὠμηστῇ Διονύσῳ προσευξάμενον ·
οὕτω γὰρ ἅμα σωτηρίαν τε καὶ νίκην ἔσεσθαι τοῖς Ἕλλησιν .
ἐκπλαγέντος δὲ τοῦ Θεμιστοκλέους ὡς μέγα τὸ μάντευμα καὶ δεινόν , οἷον εἴωθεν ἐν μεγάλοις ἀγῶσι καὶ πράγμασι χαλεποῖς , μᾶλλον ἐκ τῶν παραλόγων ἤ τῶν εὐλόγων τὴν σωτηρίαν ἐλπίζοντες οἱ πολλοὶ τὸν θεὸν ἅμα κοινῇ κατεκαλοῦντο φωνῇ καὶ τοὺς αἰχμαλώτους τῷ βωμῷ προσαγαγόντες ἠνάγκασαν , ὡς ὁ μάντις ἐκέλευσε , τὴν θυσίαν συντελεσθῆναι 0 .
ταῦτα μὲν οὖν ἀνὴρ φιλόσοφος καὶ γραμμάτων οὐκ ἄπειρος ἱστορικῶν Φανίας ὁ Λέσβιος εἴρηκε .
περὶ δὲ τοῦ πλήθους τῶν βαρβαρικῶν νεῶν Αἰσχύλος ὁ ποιητὴς ὡς ἂν εἰδὼς καὶ διαβεβαιούμενος ἐν τραγῳδίᾳ Πέρσαις λέγει ταῦτα ·
ξέρξῃ δέ , καὶ γὰρ οἶδα , χιλιὰς μὲν ἦν ὧν ἦγε πλῆθος ·
αἱ δ ὑπέρκομποι τάχει ἑκατὸν δὶς ἦσαν ἑπτά θ ·
ὧδ ἔχει λόγος .
τῶν δ Ἀττικῶν ἑκατὸν ὀγδοήκοντα τὸ πλῆθος οὐσῶν ἑκάστη τοὺς ἀπὸ τοῦ καταστρώματος μαχομένους ὀκτωκαίδεκα εἶχεν , ὧν τοξόται τέσσαρες ἦσαν , οἱ λοιποὶ δ ὁπλῖται 0 .
δοκεῖ δ οὐκ ἧττον εὖ τὸν καιρὸν ὁ Θεμιστοκλῆς ἢ τὸν τόπον συνιδὼν καὶ φυλάξας μὴ πρότερον ἀντιπρῴρους καταστῆσαι ταῖς βαρβαρικαῖς τὰς τριήρεις , ἢ τὴν εἰωθυῖαν ὥραν παραγενέσθαι , τὸ πνεῦμα λαμπρὸν ἐκ πελάγους ἀεὶ καὶ κῦμα διὰ τῶν στενῶν κατάγουσαν 0 ·
ὃ τὰς μὲν Ἑλληνικὰς οὐκ ἔβλαπτε ναῦς ἁλιτενεῖς οὔσας καὶ ταπεινοτέρας , τὰς δὲ βαρβαρικὰς ταῖς τε πρύμναις ἀνεστώσας καὶ τοῖς καταστρώμασιν ὑψορόφους καὶ βαρείας ἐπιφερομένας ἔσφαλλε προσπῖπτον καὶ παρεδίδου πλαγίας τοῖς Ἕλλησιν ὀξέως προσφερομένοις καὶ τῷ Θεμιστοκλεῖ προσέχουσιν , ὡς ὁρῶντι μάλιστα τὸ συμφέρον , καὶ ὅτι κατ ἐκεῖνον ὁ Ξέρξου ναύαρχος Ἀριαμένης ναῦν ἔχων μεγάλην ὥσπερ ἀπὸ τείχους ἐτόξευε καὶ ἠκόντιζεν , ἀνὴρ ἀγαθὸς ὢν καὶ τῶν βασιλέως ἀδελφῶν πολὺ κράτιστός τε καὶ δικαιότατος 0 .
τοῦτον μὲν οὖν Ἀμεινίας ὁ Δεκελεὺς καὶ Σωκλῆς ὁ Παιανιεὺς ὁμοῦ πλέοντες , ὡς αἱ νῆες ἀντίπρῳροι προσπεσοῦσαι καὶ συνερείσασαι τοῖς χαλκώμασιν ἐνεσχέθησαν , ἐπιβαίνοντα τῆς αὐτῶν τριήρους ὑποστάντες καὶ τοῖς δόρασι τύπτοντες εἰς τὴν θάλασσαν ἐξέβαλον 0 ·
καὶ τὸ σῶμα μετ ἄλλων διαφερόμενον ναυαγίων Ἀρτεμισία γνωρίσασα πρὸς Ξέρξην ἀνήνεγκεν .
ἐν δὲ τούτῳ τοῦ ἀγῶνος ὄντος φῶς μὲν ἐκλάμψαι μέγα λέγουσιν Ἐλευσινόθεν , ἦχον δὲ καὶ φωνὴν τὸ Θριάσιον κατέχειν πεδίον ἄχρι θαλάττης , ὡς ἀνθρώπων ὁμοῦ πολλῶν τὸν μυστικὸν ἐξαγόντων Ἴακχον .
ἐκ δὲ τοῦ πλήθους τῶν φθεγγομένων κατὰ μικρὸν ἀπὸ γῆς ἀναφερόμενον νέφος ἔδοξεν αὖθις ὑπονοστεῖν καὶ κατασκήπτειν εἰς τὰς τριήρεις .
ἕτεροι δὲ φάσματα καὶ εἴδωλα καθορᾶν ἔδοξαν ἐνόπλων ἀνδρῶν ἀπ Αἰγίνης τὰς χεῖρας ἀνεχόντων πρὸ τῶν Ἑλληνικῶν τριηρῶν ·
οὓς εἴκαζον Αἰακίδας εἶναι παρακεκλημένους εὐχαῖς πρὸ τῆς μάχης ἐπὶ τὴν βοήθειαν .
πρῶτος μὲν οὖν λαμβάνει ναῦν Λυκομήδης , ἀνὴρ Ἀθηναῖος τριηραρχῶν , ἧς τὰ παράσημα περικόψας ἀνέθηκεν Ἀπόλλωνι δαφνηφόρῳ Φλυῆσιν .
οἱ δ ἄλλοι τοῖς βαρβάροις ἐξισούμενοι τὸ πλῆθος ἐν στενῷ κατὰ μέρος προσφερομένους καὶ περιπίπτοντας ἀλλήλοις ἐτρέψαντο , μέχρι δείλης ἀντισχόντας , ὡς εἴρηκε Σιμωνίδης , τὴν καλὴν ἐκείνην καὶ περιβόητον ἀράμενοι νίκην , ἧς οὔ θ Ἕλλησιν οὔ τε βαρβάροις ἐνάλιον ἔργον εἴργασται λαμπρότερον , ἀνδρείᾳ μὲν καὶ προθυμίᾳ κοινῇ τῶν ναυμαχησάντων , γνώμῃ δὲ καὶ δεινότητι τῇ Θεμιστοκλέους .
μετὰ δὲ τὴν ναυμαχίαν Ξέρξης μὲν ἔτι θυμομαχῶν πρὸς τὴν ἀπότευξιν ἐπεχείρει διὰ χωμάτων ἐπάγειν τὸ πεζὸν τοῖς Ἕλλησιν εἰς Σαλαμῖνα , ἐμφράξας τὸν διὰ μέσου πόρον ·
θεμιστοκλῆς δ ἀποπειρώμενος Ἀριστείδου λόγῳ γνώμην ἐποιεῖτο λύειν τὸ ζεῦγμα ταῖς ναυσὶν ἐπιπλεύσαντας εἰς Ἑλλήσποντον , ὅπως , ἔφη , τὴν Ἀσίαν ἐν τῇ Εὐρώπῃ λάβωμεν .
δυσχεραίνοντος δὲ τοῦ Ἀριστείδου καὶ λέγοντος ὅτι , νῦν μὲν τρυφῶντι τῷ βαρβάρῳ πεπολεμήκαμεν , ἂν δὲ κατακλείσωμεν εἰς τὴν Ἑλλάδα καὶ καταστήσωμεν εἰς ἀνάγκην ὑπὸ δέους ἄνδρα τηλικούτων δυνάμεων κύριον , οὐκέτι καθήμενος ὑπὸ σκιάδι χρυσῇ θεάσεται τὴν μάχην ἐφ ἡσυχίας , ἀλλὰ πάντα τολμῶν καὶ πᾶσιν αὐτὸς παρὼν διὰ τὸν κίνδυνον ἐπανορθώσεται τὰ παρειμένα καὶ βουλεύσεται βέλτιον ὑπὲρ τῶν ὅλων ·
οὐ τὴν οὖσαν οὖν , ἔφη , δεῖ γέφυραν , ὦ Θεμιστόκλεις , ἡμᾶς ἀναιρεῖν , ἀλλ ἑτέραν , εἴπερ οἷόν τε , προσκατασκευάσαντας ἐκβαλεῖν διὰ τάχους τὸν ἄνθρωπον ἐκ τῆς Εὐρώπης 0 .
οὐκοῦν , εἶπεν ὁ Θεμιστοκλῆς , εἰ δοκεῖ ταῦτα συμφέρειν , ὥρα σκοπεῖν καὶ μηχανᾶσθαι πάντας ἡμᾶς , ὅπως ἀπαλλαγήσεται τὴν ταχίστην ἐκ τῆς Ἑλλάδος .
ἐπεὶ δὲ ταῦτα ἔδοξε , πέμπει τινὰ τῶν βασιλικῶν εὐνούχων ἐν τοῖς αἰχμαλώτοις ἀνευρών , Ἀρνάκην ὄνομα , φράζειν βασιλεῖ κελεύσας , ὅτι τοῖς μὲν Ἕλλησι δέδοκται τῷ ναυτικῷ κεκρατηκότας ἀναπλεῖν εἰς τὸν Ἑλλήσποντον ἐπὶ τὸ ζεῦγμα καὶ λύειν τὴν γέφυραν , Θεμιστοκλῆς δὲ κηδόμενος βασιλέως παραινεῖ σπεύδειν ἐπὶ τὴν ἑαυτοῦ θάλατταν καὶ περαιοῦσθαι , μέχρις αὐτὸς ἐμποιεῖ τινας διατριβὰς τοῖς συμμάχοις καὶ μελλήσεις πρὸς τὴν δίωξιν .
ταῦθ ὁ βάρβαρος ἀκούσας καὶ γενόμενος περίφοβος διὰ τάχους ἐποιεῖτο τὴν ἀναχώρησιν .
καὶ πεῖραν ἡ Θεμιστοκλέους καὶ Ἀριστείδου φρόνησις ἐν Μαρδονίῳ παρέσχεν , εἴγε πολλοστημορίῳ τῆς Ξέρξου δυνάμεως διαγωνισάμενοι Πλαταιᾶσιν εἰς τὸν περὶ τῶν ὅλων κίνδυνον κατέστησαν .
πόλεων μὲν οὖν τὴν Αἰγινητῶν ἀριστεῦσαί φησιν Ἡρόδοτος , Θεμιστοκλεῖ δέ , καίπερ ἄκοντες ὑπὸ φθόνου , τὸ πρωτεῖον ἀπέδοσαν ἅπαντες .
ἐπεὶ γὰρ ἀναχωρήσαντες εἰς τὸν Ἰσθμὸν ἀπὸ τοῦ βωμοῦ τὴν ψῆφον ἔφερον οἱ στρατηγοί , πρῶτον μὲν ἕκαστος ἑαυτὸν ἀπέφαινεν ἀρετῇ , δεύτερον δὲ μεθ ἑαυτὸν Θεμιστοκλέα 0 .
λακεδαιμόνιοι δ εἰς τὴν Σπάρτην αὐτὸν καταγαγόντες Εὐρυβιάδῃ μὲν ἀνδρείας , ἐκείνῳ δὲ σοφίας ἀριστεῖον ἔδοσαν θαλλοῦ στέφανον , καὶ τῶν κατὰ τὴν πόλιν ἁρμάτων τὸ πρωτεῦον ἐδωρήσαντο καὶ τριακοσίους τῶν νέων πομποὺς ἄχρι τῶν ὅρων συνεξέπεμψαν 0 .
λέγεται δ Ὀλυμπίων τῶν ἐφεξῆς ἀγομένων καὶ παρελθόντος εἰς τὸ στάδιον τοῦ Θεμιστοκλέους , ἀμελήσαντας τῶν ἀγωνιστῶν τοὺς παρόντας ὅλην τὴν ἡμέραν ἐκεῖνον θεᾶσθαι καὶ τοῖς ξένοις ἐπιδεικνύειν ἅμα θαυμάζοντας καὶ κροτοῦντας , ὥστε καὶ αὐτὸν ἡσθέντα πρὸς τοὺς φίλους ὁμολογῆσαι τὸν καρπὸν ἀπέχειν τῶν ὑπὲρ τῆς Ἑλλάδος αὐτῷ πονηθέντων .
καὶ γὰρ ἦν τῇ φύσει φιλοτιμότατος , εἰ δεῖ τεκμαίρεσθαι διὰ τῶν ἀπομνημονευομένων .
αἱρεθεὶς γὰρ ναύαρχος ὑπὸ τῆς πόλεως οὐδὲν οὔ τε τῶν ἰδίων οὔ τε τῶν κοινῶν κατὰ μέρος ἐχρημάτιζεν , ἀλλ ἐπανεβάλλετο τὸ προσπῖπτον εἰς τὴν ἡμέραν ἐκείνην , καθ ἣν ἐκπλεῖν ἔμελλεν , ἵν ὁμοῦ πολλὰ πράττων πράγματα καὶ παντοδαποῖς ἀνθρώποις ὁμιλῶν μέγας εἶναι δοκῇ καὶ πλεῖστον δύνασθαι .
τῶν δὲ νεκρῶν τοὺς ἐκπεσόντας ἐπισκοπῶν παρὰ τὴν θάλατταν , ὡς εἶδε περικειμένους ψέλια χρυσᾶ καὶ στρεπτούς , αὐτὸς μὲν παρῆλθε , τῷ δ ἑπομένῳ φίλῳ δείξας εἶπεν ·
ἀνελοῦ σαυτῷ ·
σὺ γὰρ οὐκ εἶ Θεμιστοκλῆς .
πρὸς δέ τινα τῶν καλῶν γεγονότων , Ἀντιφάτην , ὑπερηφάνως αὐτῷ κεχρημένον πρότερον , ὕστερον δὲ θεραπεύοντα διὰ τὴν δόξαν , ὦ μειράκιον , εἶπεν , ὀψὲ μέν , ἀμφότεροι δ ἅμα νοῦν ἐσχήκαμεν .
ἔλεγε δὲ τοὺς Ἀθηναίους οὐ τιμᾶν αὐτὸν οὐ δὲ θαυμάζειν , ἀλλ ὥσπερ πλατάνῳ χειμαζομένους μὲν ὑποτρέχειν κινδυνεύοντας , εὐδίας δὲ περὶ αὐτοὺς γενομένης τίλλειν καὶ κολούειν 0 .
τοῦ δὲ Σεριφίου πρὸς αὐτὸν εἰπόντος , ὡς οὐ δι αὑτὸν ἔσχηκε δόξαν , ἀλλὰ διὰ τὴν πόλιν , ἀληθῆ λέγεις , εἶπεν , ἀλλ οὔ τ ἂν ἐγὼ Σερίφιος ὢν ἐγενόμην ἔνδοξος , οὔ τε σὺ Ἀθηναῖος 0 .
ἑτέρου δέ τινος τῶν στρατηγῶν , ὡς ἔδοξέ τι χρήσιμον διαπεπρᾶχθαι τῇ πόλει , θρασυνομένου πρὸς τὸν Θεμιστοκλέα καὶ τὰς ἑαυτοῦ ταῖς ἐκείνου πράξεσιν ἀντιπαραβάλλοντος , ἔφη τῇ ἑορτῇ τὴν ὑστεραίαν ἐρίσαι λέγουσαν , ὡς ἐκείνη μὲν ἀσχολιῶν τε μεστὴ καὶ κοπώδης ἐστίν , ἐν αὐτῇ δὲ πάντες ἀπολαύουσι τῶν παρεσκευασμένων σχολάζοντες ·
τὴν δ ἑορτὴν πρὸς ταῦτ εἰπεῖν ·
ἀληθῆ λέγεις ·
ἀλλ ἐμοῦ μὴ γενομένης σὺ οὐκ ἂν ἦσθα ·
κ ἀμοῦ τοίνυν , ἔφη , τότε μὴ γενομένου , ποῦ ἂν ἦτε νῦν ὑμεῖς ;
τὸν δὲ υἱὸν ἐντρυφῶντα τῇ μητρὶ καὶ δι ἐκείνην αὐτῷ σκώπτων ἔλεγε πλεῖστον τῶν Ἑλλήνων δύνασθαι ·
τοῖς μὲν γὰρ Ἕλλησιν ἐπιτάττειν Ἀθηναίους , Ἀθηναίοις δ αὐτόν , αὐτῷ δὲ τὴν ἐκείνου μητέρα , τῇ μητρὶ δ ἐκεῖνον 0 1 2 .
ἴδιος δέ τις ἐν πᾶσι βουλόμενος εἶναι χωρίον μὲν πιπράσκων ἐκέλευε κηρύττειν , ὅτι καὶ γείτονα χρηστὸν ἔχει ·
τῶν δὲ μνωμένων αὐτοῦ τὴν θυγατέρα τὸν ἐπιεικῆ τοῦ πλουσίου προκρίνας ἔφη ζητεῖν ἄνδρα χρημάτων δεόμενον μᾶλλον ἢ χρήματα ἀνδρός 0 1 .
ἐν μὲν οὖν τοῖς ἀποφθέγμασι τοιοῦτός τις ἦν .
γενόμενος δ ἀπὸ τῶν πράξεων ἐκείνων εὐθὺς ἐπεχείρει τὴν πόλιν ἀνοικοδομεῖν καὶ τειχίζειν , ὡς μὲν ἱστορεῖ Θεόπομπος , χρήμασι πείσας μὴ ἐναντιωθῆναι τοὺς ἐφόρους , ὡς δ οἱ πλεῖστοι , παρακρουσάμενος 0 .
ἧκε μὲν γὰρ εἰς Σπάρτην ὄνομα πρεσβείας ἐπιγραψάμενος ·
ἐγκαλούντων δὲ τῶν Σπαρτιατῶν , ὅτι τειχίζουσι τὸ ἄστυ , καὶ Πολυάρχου κατηγοροῦντος ἐπίτηδες ἐξ Αἰγίνης ἀποσταλέντος , ἠρνεῖτο καὶ πέμπειν ἐκέλευεν εἰς Ἀθήνας τοὺς κατοψομένους , ἅμα μὲν ἐμβάλλων τῷ τειχισμῷ χρόνον ἐκ τῆς διατριβῆς , ἅμα δὲ βουλόμενος ἀντ αὐτοῦ τοὺς πεμπομένους ὑπάρχειν τοῖς Ἀθηναίοις .
γνόντες γὰρ οἱ Λακεδαιμόνιοι τὸ ἀληθὲς οὐκ ἠδίκησαν αὐτόν , ἀλλ ἀδήλως χαλεπαίνοντες ἀπέπεμψαν .
ἐκ δὲ τούτου τὸν Πειραιᾶ κατεσκεύαζε , τὴν τῶν λιμένων εὐφυΐαν κατανοήσας καὶ τὴν πόλιν ὅλην ἁρμοττόμενος πρὸς τὴν θάλατταν , καὶ τρόπον τινὰ τοῖς παλαιοῖς βασιλεῦσι τῶν Ἀθηναίων ἀντιπολιτευόμενος .
ἐκεῖνοι μὲν γάρ , ὡς λέγεται , πραγματευόμενοι τοὺς πολίτας ἀποσπάσαι τῆς θαλάττης καὶ συνεθίσαι ζῆν μὴ πλέοντας , ἀλλὰ τὴν χώραν φυτεύοντας , τὸν περὶ τῆς Ἀθηνᾶς διέδοσαν λόγον , ὡς ἐρίσαντα περὶ τῆς χώρας τὸν Ποσειδῶ δείξασα τὴν μορίαν τοῖς δικασταῖς ἐνίκησε .
θεμιστοκλῆς δ οὐχ , ὡς Ἀριστοφάνης ὁ κωμικὸς λέγει , τῇ πόλει τὸν Πειραιᾶ προσέμαξεν , ἀλλὰ τὴν πόλιν ἐξῆψε τοῦ Πειραιῶς καὶ τὴν γῆν τῆς θαλάττης ·
ὅθεν καὶ τὸν δῆμον ηὔξησε κατὰ τῶν ἀρίστων καὶ θράσους ἐνέπλησεν , εἰς ναύτας καὶ κελευστὰς καὶ κυβερνήτας τῆς δυνάμεως ἀφικομένης .
διὸ καὶ τὸ βῆμα τὸ ἐν Πνυκὶ πεποιημένον ὥστ ἀποβλέπειν πρὸς τὴν θάλασσαν ὕστερον οἱ τριάκοντα πρὸς τὴν χώραν ἀπέστρεψαν , οἰόμενοι τὴν μὲν κατὰ θάλατταν ἀρχὴν γένεσιν εἶναι δημοκρατίας , ὀλιγαρχίᾳ δ ἧττον δυσχεραίνειν τοὺς γεωργοῦντας .
θεμιστοκλῆς δὲ καὶ μεῖζόν τι περὶ τῆς ναυτικῆς διενοήθη δυνάμεως .
ἐπεὶ γὰρ ὁ τῶν Ἑλλήνων στόλος ἀπηλλαγμένου Ξέρξου κατῆρεν εἰς Παγασὰς καὶ διεχείμαζε , δημηγορῶν ἐν τοῖς Ἀθηναίοις ἔφη τινα πρᾶξιν ἔχειν ὠφέλιμον μὲν αὐτοῖς καὶ σωτήριον , ἀπόρρητον δὲ πρὸς τοὺς πολλούς .
τῶν δ Ἀθηναίων Ἀριστείδῃ φράσαι μόνῳ κελευόντων , κ ἂν ἐκεῖνος δοκιμάσῃ περαίνειν , ὁ μὲν Θεμιστοκλῆς ἔφρασε τῷ Ἀριστείδῃ , τὸ νεώριον ἐμπρῆσαι διανοεῖσθαι τῶν Ἑλλήνων ·
ὁ δ Ἀριστείδης εἰς τὸν δῆμον παρελθὼν ἔφη τῆς πράξεως , ἣν διανοεῖται πράττειν ὁ Θεμιστοκλῆς , μηδεμίαν εἶναι μή τε λυσιτελεστέραν μή τ ἀδικωτέραν .
οἱ μὲν οὖν Ἀθηναῖοι διὰ ταῦτα παύσασθαι τῷ Θεμιστοκλεῖ προσέταξαν .
ἐν δὲ τοῖς Ἀμφικτυονικοῖς συνεδρίοις τῶν Λακεδαιμονίων εἰσηγουμένων , ὅπως ἀπείργωνται τῆς Ἀμφικτυονίας αἱ μὴ συμμαχήσασαι κατὰ τοῦ Μήδου πόλεις , φοβηθείς , μὴ Θετταλοὺς καὶ Ἀργείους , ἔτι δὲ Θηβαίους ἐκβαλόντες τοῦ συνεδρίου παντελῶς ἐπικρατήσωσι τῶν ψήφων καὶ γένηται τὸ δοκοῦν ἐκείνοις , συνεῖπε ταῖς πόλεσι καὶ μετέθηκε τὰς γνώμας τῶν πυλαγόρων , διδάξας , ὡς τριάκοντα καὶ μία μόναι πόλεις εἰσὶν αἱ μετασχοῦσαι τοῦ πολέμου , καὶ τούτων αἱ πλείους παντάπασι μικραί ·
δεινὸν οὖν , εἰ τῆς ἄλλης Ἑλλάδος ἐκσπόνδου γενομένης ἐπὶ ταῖς μεγίσταις δυσὶν ἢ τρισὶ πόλεσιν ἔσται τὸ συνέδριον 0 .
ἐκ τούτου μὲν οὖν μάλιστα τοῖς Λακεδαιμονίοις προσέκρουσε ·
διὸ καὶ τὸν Κίμωνα προῆγον ταῖς τιμαῖς , ἀντίπαλον ἐν τῇ πολιτείᾳ τῷ Θεμιστοκλεῖ καθιστάντες .
ἦν δὲ καὶ τοῖς συμμάχοις ἐπαχθὴς περιπλέων τε τὰς νήσους καὶ χρηματιζόμενος ἀπ αὐτῶν ·
οἷα καὶ πρὸς Ἀνδρίους ἀργύριον αἰτοῦντά φησιν αὐτὸν Ἡρόδοτος εἰπεῖν τε καὶ ἀκοῦσαι .
δύο γὰρ ἥκειν ἔφη θεοὺς κομίζων , Πειθὼ καὶ Βίαν ·
οἱ δ ἔφασαν εἶναι καὶ παρ αὐτοῖς θεοὺς μεγάλους δύο , Πενίαν καὶ Ἀπορίαν , ὑφ ὧν κωλύεσθαι δοῦναι χρήματα ἐκείνῳ .
τιμοκρέων δ ὁ Ῥόδιος μελοποιὸς ἐν ᾄσματι καθάπτεται πικρότερον τοῦ Θεμιστοκλέους , ὡς ἄλλους μὲν ἐπὶ χρήμασι φυγάδας διαπραξαμένου κατελθεῖν , αὐτὸν δὲ ξένον ὄντα καὶ φίλον προεμένου δι ἀργύριον .
λέγει δ οὕτως ·
ἀλλ εἰ τύγε Παυσανίαν ἢ καὶ τύγε Ξάνθιππον αἰνεῖς ἢ τύγε Λευτυχίδαν , ἐγὼ δ Ἀριστείδαν ἐπαινέω ἄνδρ ἱερᾶν ἀπ Ἀθανᾶν ἐλθεῖν ἕνα λῷστον 0 ·
ἐπεὶ Θεμιστοκλῆ ἤχθαρε Λατώ , ψεύσταν , ἄδικον , προδόταν , ὃς Τιμοκρέοντα ξεῖνον ἐόντ ἀργυρίοις σκυβαλικτοῖσι πεισθεὶς οὐ κατᾶγεν εἰς πάτραν Ἰαλυσόν , λαβὼν δὲ τρί ἀργυρίου τάλαντ ἔβα πλέων εἰς ὄλεθρον , τοὺς μὲν κατάγων ἀδίκως , τοὺς δ ἐκδιώκων , τοὺς δὲ καίνων , ἀργυρίων ὑπόπλεως , Ἰσθμοῖ δ ἐπανδόκευε γελοίως ψυχρὰ κρέα παρέχων ·
οἱ δ ἤσθιον κ ηὔχοντο μὴ ὥραν Θεμιστοκλεῦς γενέσθαι .
πολὺ δ ἀσελγεστέρᾳ καὶ ἀναπεπταμένῃ μᾶλλον εἰς τὸν Θεμιστοκλέα βλασφημίᾳ κέχρηται μετὰ τὴν φυγὴν αὐτοῦ καὶ τὴν καταδίκην ὁ Τιμοκρέων ᾆσμα ποιήσας , οὗ ἐστιν ἀρχή ·
μοῦσα τοῦδε τοῦ μέλεος κλέος ἀν Ἕλλανας τίθει , ὡς ἐοικὸς καὶ δίκαιον 0 .
λέγεται δ ὁ Τιμοκρέων ἐπὶ μηδισμῷ φυγεῖν συγκαταψηφισαμένου τοῦ Θεμιστοκλέους .
ὡς οὖν ὁ Θεμιστοκλῆς αἰτίαν ἔσχε μηδίζειν , ταῦτ ἐποίησεν εἰς αὐτόν ·
οὐκ ἄρα Τιμοκρέων μοῦνος Μήδοισιν ὁρκιατομεῖ , ἀλλ ἐντὶ κ ἆλλοι δὴ πονηροί ·
οὐκ ἐγὼ μόνα κόλουρις 0 ·
ἐντὶ καὶ ἄλλαι ἀλώπεκες .
ἤδη δὲ καὶ τῶν πολιτῶν διὰ τὸ φθονεῖν ἡδέως τὰς διαβολὰς προσιεμένων ἠναγκάζετο λυπηρὸς εἶναι τῶν αὑτοῦ πράξεων πολλάκις ἐν τῷ δήμῳ μνημονεύων ·
καὶ πρὸς τοὺς δυσχεραίνοντας τί κοπιᾶτε , εἶπεν , ὑπὸ τῶν αὐτῶν πολλάκις εὖ πάσχοντες ;